**OBRAZLOŽENJE OPĆEG DIJELA IZVJEŠTAJA O IZVRŠENJU PRORAČUNA U RAZDOBLJU 01.01. DO 31.12. 2024. GODINE**

Proračun Umjetničke škole Manastira za 2024. s projekcijom za 2025. i 2026. godinu donesen je u rujnu 2023. godine na ŠO, a izglasan na Gradskom vijeću u prosincu 2023. godine u visini od 871.226,23 EUR.

Tijekom 2024. godine na sjednici Školskog odbora donesene su izmjene i dopune Proračuna Umjetničke škole Belog Manastira za 2024. godinu i to:

* Prve izmjene i dopune dana 27. ožujka 2024. godine, Klasa: 400-02/24-01/01 te Proračun iznosi 871.226,23 EUR.
* Druge izmjene i dopune dana 11 rujna 2024. godine, Klasa: 400-02/24-01/01 te Proračun iznosi 1.001.226,00 EUR.
* Treće izmjene i dopune dana 26. studenog 2024. godine, Klasa: 400-02/24-01/01 te Proračun iznosi 1.001.226,00 EUR.

U razdoblju od 1. siječnja do 31. prosinca 2024. godine ukupno planirani prihodi proračuna ostvareni su u visini od 806.825,52 EUR. Proračunski rashodi i izdaci u istom razdoblju realizirani su u iznosu od 804.965,42 EUR.

 Iz navedenog slijedi da je u razdoblju 1. siječnja do 31. prosinca 2024. godine ostvaren višak prihoda na rashodima u iznosu od 1.860,10 EUR.

Stanje novčanih sredstava na računu Umjetničke škole Beli Manastir na početni i završni dan izvještajnog razdoblja je bilo kako slijedi:

* Stanje novčanih sredstava na računu 1. 1. 2024. godine: 59.749,86 EUR.
* Stanje novčanih sredstava na računu 31. 12. 2024. godine: 61.285,63 EUR.

Broj zaposlenih u Umjetničkoj školi tijekom 2024. godine je 28.

Broj učenika upisanih je ukupno 167, od toga u matičnoj školi 110, Područnom odjelu Darda 35 te u Područnom odjelu Kneževi Vinogradi 22.

Broj polaznika predškole i vrtića je 77.

Glazbeni odjeli su:

* Klavir
* Gitara
* Violina
* Harmonika
* Tambure
* Klarinet
* Truba
* Suvremeni ples.

Sukladno odredbama Pravilnika o polugodišnjem i godišnjem izvještaju o izvršenju proračuna i financijskog plana, NN 85/23 od 24. srpnja 2023. godine, ovaj godišnji izvještaj sadrži u općem dijelu sljedeće preglede izvršenja prihoda i primitaka te rashoda i izdataka:

1. Sažetak Računa prihoda i rashoda i Računa financiranja
2. Račun prihoda i rashoda, koji sadrži:
* Tablicu 1. Prihodi i rashodi prema ekonomskoj klasifikaciji
* Tablicu 2. Prihodi i rashodi prema izvorima financiranja
* Tablicu 3. Rashodi prema funkcijskoj klasifikaciji
1. Račun financiranja, koji sadrži:
* Tablicu 1. Račun financiranja prema ekonomskoj klasifikaciji
* Tablicu 2. Račun financiranja prema izvorima financiranja

PRIHODI

 U razdoblju od 1. 1. do 31. 12. 2024. godine proračunski prihodi naplaćeni su na nivou grupa.

Prema osnovnim grupama prihoda i primitaka (druga razina), visina ostvarenja u promatranom periodu u odnosu na planirane iznose za 2024. godinu je sljedeća:

* pomoći 86 %
* prihodi od imovine 157 %
* prihodi od administrativnih pristojbi i po posebnim propisima 96 %
* prihodi od prodaje proizvoda i robe te pruženih usluga i prihodi od donacija 0,00 %
* prihodi iz nadležnog proračuna 75 %
* kazne, upravne mjere i ostali prihodi 0,00 %

GRUPA 63 - POMOĆI ostvarena je s 86 % od plana. Treba naglasiti da se ovdje radi o prihodima koji su kontinuiranog karaktera i vezani su za financiranje plaća, doprinosa, ostalih rashoda za zaposlene, prijevoza na posao i s posla i plaćanje naknade zbog nezapošljavanja invalida te honorara, a svi prihodi dolaze od strane MZOM-a.

GRUPA 64 - PRIHOD OD IMOVINE naplaćena je u visini od 251 % od planiranog godišnjeg iznosa za 2024. godinu. Veći dio plana odnosi se na prihode od zateznih kamata temeljem ovrha te kamata po viđenju.

GRUPA 65 - PRIHODI OD ADMINISTRATIVNIH PRISTOJBI I PO POSEBNIM PROPISIMA realizirana je u visini od 96 % od planiranog iznosa za 2024. godinu, što je zadovoljavajuća razina naplate, a naročito zbog činjenice da ima dosta dužnika.

GRUPA 66 PRIHODI OD PRODAJE PROIZVODA I ROBE TE PRUŽENIH USLUGA I PRIHODI OD DONACIJA naplaćena je u visini od 0,00 % od godišnjeg plana za 2024. godinu. Radi se o grupi koju čine vlastiti prihodi. Pretežni udio u planu čine planirane donacije kod pojedinih korisnika koje u ovom izvještajnom razdoblju nisu realizirane.

GRUPA 67 - PRIHODI IZ NADLEŽNOG PRORAČUNA naplaćeni su u visini od 75 % od godišnjeg plana za 2024. godinu. Radi se o grupi koju čine prihodi iz proračuna Grada Belog Manastira.

GRUPA 68 - KAZNE, UPRAVNE MJERE I OSTALI PRIHODI naplaćeni su iznosu od 0,00 EUR od povrata za ovrhe od javnobilježničkih ureda te FINE koje je Škola morala platiti pri pokretanju iste.

Račun financiranja: Umjetnička škola Beli Manastir nije se zaduživala u izvještajnom razdoblju.

Ostvareni preneseni višak prihoda iz 2024. godine u iznosu od 58.290,33 EUR čine prihodi prema sljedećim šiframa izvora:

4.7. Prihodi za posebne namjene 58.189,93 EUR

1.6. Vlastiti prihodi 100,40 EUR

**OBRAZLOŽENJE POSEBNOG DIJELA IZVJEŠTAJA O IZVRŠENJU PRORAČUNA U RAZDOBLJU 1. 1. DO 31. 12. 2024. GODINE**

* **Izvor financiranja: 1.1. Grad Beli Manastir**

**PROGRAM PREDŠKOLSKOG OBRAZOVANJA I ŠKOLSTVA:**

**A100627 Djelatnost Umjetničke škole Beli Manastir**

 **K100628 Nabavka opreme za rad Umjetničke škole Beli Manastir**

**RASHODI**

U razdoblju od 1. 1.-31. 12. 2024. godine prema izvoru financiranja koji se odnosi na Grad Beli Manastir, ostvareni su sljedeći rashodi: troškovi službenog puta u iznosu 10.208,70 EUR, stručno osposobljavanje zaposlenika u iznosu 1.209,00 EUR, naknada za korištenje privatnog automobila u službene svrhe u iznosu 15,00 EUR, uredski materijal 3.818,46 EUR, električna energija i plin 2.384,92 EUR, materijal za tekuće i investicijsko održavanje postrojenja i opreme 1.058,41 EUR, sitan inventar 999,29 EUR, službena, radna i zaštitna odjeća i obuća u iznosu 0,00 EUR, usluge telefona i pošte 1.243,54 EUR, usluge tekućeg i investicijskog održavanja postrojenja i opreme 2.487,92 EUR, usluge promidžbe i informiranja 22,50 EUR, komunalne usluge 608,84 EUR, zakupnine i najamnine za najam IP telefona 125,43 EUR, obvezni i preventivni zdravstveni pregledi zaposlenika 1.274,16 EUR, intelektualne usluge 6.573,11 EUR, ostale računalne usluge 1.788,96 EUR, ostale usluge 2.281,95 EUR, naknade troškova osobama izvan radnog odnosa 300,00 EUR, reprezentacija 1.263,73 EUR, tuzemne članarine 976,00 EUR, pristojbe i naknade u iznosu 124,28 EUR, ostali nespomenuti rashodi poslovanja 877,25 EUR, usluge banaka 605,40 EUR, zatezne kamate 1,10 EUR, komunikacijska oprema 510,17 EUR, knjige (note) 17,98 EUR.

Ukupna vrijednosti rashoda prema izvoru financiranja Grad Beli Manastir u razdoblju 1. 1. 2024. - 31. 12. 2024. godini iznosi 40.776,10 EUR.

**PRIHODI**

U razdoblju od 1. 1. – 31. 12. 2024. godine prema izvoru financiranja koji se odnosi na Grad Beli Manastir ostvareni su prihodi iz nadležnog proračuna za financiranje rashoda poslovanja i rashoda za nabavu nefinancijske imovine 40.776,10 EUR.

**ZAKLJUČAK**

Ostvareni prihodi prema izvoru financiranja Grad Beli Manastir u razdoblju od 1. 1. - 31. 12. 2024. godine iznose 40.776,10 EUR., a ostvareni rashodi iznose 40.776,10 EUR. Sva dobivena financijska sredstva od Grada Belog Manastira utrošena su namjenski, prihodi su jednaki rashodima, odnosno, sve što je planirano je izvršeno. Također, važno je napomenuti da su svi rashodi pravdani u Odjelu društvenih djelatnosti mjesečno u skladu s rokovima koje je nadležni Odjel zahtijevao.

**CILJ PROGRAMA:**

Programom se omogućavaju infrastrukturni i financijski uvjeti za ostvarivanje i razvoj djelatnosti Škole. Planiranim sredstvima osiguravaju se sredstva za pokriće troškova škole, troškova tekućih popravaka i hitnih intervencija, energenata za grijanje škole, izdataka za investicijsko održavanje školskog prostora, nastavnih sredstava i pomagala, stručnog osposobljavanja djelatnika Škole, investicijskog i tekućeg održavanja prostora i opreme kao i ostali troškovi vezani uz realizaciju aktivnosti.

* **Izvor financiranja pomoći: 5.8. državni proračun – Ministarstvo znanosti i obrazovanja**

**PROGRAM PREDŠKOLSKOG OBRAZOVANJA I ŠKOLSTVA:**

 **A101627 Djelatnost Umjetničke škole Beli Manastir iz drugih izvora**

**RASHODI**

U razdoblju od 1. 1. - 31. 12. 2024. godine prema izvoru financiranja koji se odnosi na Ministarstvo znanosti i obrazovanja ostvareni su sljedeći rashodi: plaće za zaposlene 566.086,67 EUR, ostali rashodi za zaposlene 23.156,98 EUR, doprinosi na plaće 93.856,14 EUR, naknade za prijevoz na posao i s posla 47.558,55 EUR, pristojbe i naknade (novčana naknada poslodavca zbog nezapošljavanja osoba sa invaliditetom) 2.016,00 EUR.

Ukupna vrijednost rashoda prema izvoru financiranja Ministarstva znanosti i obrazovanja u razdoblju od 1. 1.- 31. 12. 2024. godine iznosi 732.674,34 EUR.

**PRIHODI**

U razdoblju od 1. 1. - 31. 12. 2024. godine prema izvoru financiranja koji se odnosi na Ministarstvo znanosti i obrazovanja ostvarene su tekuće i kapitalne pomoći iz državnog proračuna proračunskim korisnicima proračuna JLP(R)S 732.866,64 EUR.

**ZAKLJUČAK**

Ostvareni prihodi prema izvoru financiranja Ministarstva znanosti i obrazovanja u razdoblju od 1. 1. - 31. 12. 2024. godine iznose 732.866,64 EUR, a ostvareni rashodi iznose 732.674,34 EUR. Sva dobivena financijska sredstva od Ministarstva znanosti i obrazovanja dobivena su za plaće, nagrade i naknade djelatnika zaposlenih na određeno i neodređeno radno vrijeme, novčanu naknadu poslodavca zbog nezapošljavanja osoba s invaliditetom. Prihodi nisu jednaki rashodima budući da će u siječnju 2025. godine biti ostvaren prihod za prosinac 2024. godine.

**CILJ PROGRAMA:**

Programom se omogućavaju kadrovski uvjetiza ostvarivanje i razvoj djelatnosti Škole. Financiranje standarda za odvijanje nastavnog procesa na temelju Nastavnog plana i programa, Godišnjeg plana i programa rada škole i Školskog kurikuluma.Financiranje rashoda za zaposlene: plaće zaposlenika, isplate regresa, isplate jubilarnih nagrada i pomoći, dar djeci, božićnica, naknade troškova prijevoza na posao i s posla te intelektualne usluge – isplate drugog dohotka vanjskih suradnika.

* **Izvor financiranja: 4.7. prihodi za posebne namjene, 94 preneseni višak**

**PROGRAM PREDŠKOLSKOG OBRAZOVANJA I ŠKOLSTVA:**

**A101627 Djelatnost Umjetničke škole Beli Manastir iz drugih izvora**

**K101628 Nabavka opreme za rad Umjetničke škole financirana iz drugih izvora**

**RASHODI**

U razdoblju od 1. 1. - 31. 12. 2024. godine prema izvoru financiranja koji se odnosi na prihode za posebne namjene, ostvareni su sljedeći rashodi: uredski materijal 425,04 EUR, materijal za tekuće i investicijsko održavanje postrojenja i opreme 327,61 EUR, sitan inventar 415,94 EUR, ostale računalne usluge 0,00 EUR, intelektualne i osobne usluge 3.417,51 EUR, naknade troškova osobama izvan radnog odnosa 70,00 EUR, pristojbe i naknade u iznosu 193,68 EUR, uredska oprema i namještaj 967,00 EUR, glazbeni instrumenti i oprema 6.214,79 EUR, knjige 60,00 EUR.

Ukupna vrijednosti rashoda prema izvoru financiranja prihodi za posebne namjene u razdoblju od 1. 1. - 31. 12. 2024. godine iznose 12.091,57 EUR.

Iz prenesenog viška u iznosu od 56.430,23 EUR iz 2023. godine utrošeno je 19.423,41 EUR. Ostvareni su sljedeći rashodi: uredski materijal 200,00 EUR, usluge telefona i pošte 3.550,00 EUR, intelektualne usluge 8.,913,16 EUR, uredska oprema i namještaj 799,00 EUR, oprema za održavanje i zaštitu 5.340,00 EUR, glazbeni instrumenti i oprema 621,25 EUR.

Ukupna vrijednost rashoda prema izvoru financiranja prihodi za posebne namjene - višak prihoda poslovanja u razdoblju od 1. 1. - 31. 12. 2024. godine iznosi 19.423,41 EUR.

**PRIHODI**

U razdoblju od 1. 1.- 31. 12. 2024. godine prema izvoru financiranja koji se odnosi na sufinanciranje cijene usluge, participacije 33.082,38 EUR.

Preneseni višak u iznosu od 56.460,23 EUR iz 2023. godine.

**ZAKLJUČAK**

Ostvareni prihodi prema izvoru financiranja prihodi za posebne namjene u razdoblju od 1. 1. - 31. 12. 2024. godine iznose 33.082,38 EUR, a ostvareni rashodi iznose 12.091,57 EUR.

Preneseni višak iznosi 56.460,23 EUR, a ostvareni rashod 19.423,41 EUR.

Sva financijska sredstva utrošena su namjenski, odnosno, sve što je planirano je izvršeno.

Od ukupnog iznosa viška za 2024. godinu donesena je jedna odluka o raspodjeli rezultata poslovanja koji je namjenski utrošen. Također, važno je napomenuti da su svi prihodi i rashodi pravdani u Odjelu društvenih djelatnosti u skladu s rokovima koji je nadležni Odjel zahtijevao.

**CILJ PROGRAMA:**

Učenike osposobiti za samostalni rad, razvijati kreativnost i radne navike, poticati individualno stvaralaštvo. Omogućiti učenicima stjecanje vještina i razvoj sposobnosti. Cjelokupni odgojno-obrazovni proces realizira se prema suvremenim psihološkim, pedagoškim i metodičkim spoznajama, uz poštovanje individualnosti i osobnosti i maksimalno razvijanje potencijala svakog učenika. Promocija škole, Grada, na međunarodnoj glazbenoj sceni.

Programom se omogućavaju infrastrukturni, financijski i kadrovski uvjeti za ostvarivanje i razvoj djelatnosti Škole. Planiranim sredstvima osiguravaju se sredstva za pokriće troškova škole, troškova tekućih popravaka i hitnih intervencija, energenata za grijanje škole, izdataka za investicijsko održavanje školskog prostora, nastavnih sredstava i pomagala, glazbenih instrumenata, investicijskog i tekućeg održavanja prostora i opreme, kao i ostali troškovi vezani uz realizaciju aktivnosti.

* **Izvor financiranja: 1.6. vlastiti prihodi**

**PROGRAM PREDŠKOLSKOG OBRAZOVANJA I ŠKOLSTVA:**

**A101627 Djelatnost Umjetničke škole Beli Manastir iz drugih izvora**

**RASHODI**

U razdoblju od 1. 1. - 31. 12. 2024. godine prema izvoru financiranja koji se odnosi na vlastite prihode (kamata po viđenju, zatezne kamate, ostali prihodi) ostvareni su sljedeći rashodi: 0,00 EUR.

Ukupna vrijednost rashoda prema izvoru financiranja vlastiti prihodi u razdoblju od 1. 1. - 31. 12. 2024. godine iznose 0,00 EUR.

**PRIHODI**

U razdoblju od 1. 1. - 31. 12. 2024. godine prema izvoru financiranja koji se odnosi na vlastite prihode 100,40 EUR.

**ZAKLJUČAK**

Ostvareni prihodi prema izvoru financiranja vlastiti prihodi u razdoblju od 1. 1. - 31. 12. 2024. godine iznose 100,40 EUR, a ostvareni rashodi iznose 0,00 EUR.

**CILJ PROGRAMA:**

Pokriće dijela financijskih rashoda.

* **Izvor financiranja: 6.1. donacije**

**PROGRAM PREDŠKOLSKOG OBRAZOVANJA I ŠKOLSTVA:**

**K101628 Nabavka opreme za rad Umjetničke škole financirana iz drugih izvora**

**RASHODI**

U razdoblju od 1. 1. - 31. 12. 2024. godine prema izvoru financiranja koji se odnosi na donacije ostvareni su sljedeći rashodi: 0,00 EUR.

Ukupna vrijednost rashoda prema izvoru financiranja prihoda iz donacija u razdoblju od 1. 1. – 31. 12. 2024. godine iznose 0,00 EUR.

**PRIHODI**

U razdoblju od 1. 1. - 31. 12. 2024. godine prema izvoru financiranja koji se odnosi na prihodi od donacija 0,00 EUR.

**ZAKLJUČAK**

Ostvareni prihodi prema izvoru financiranja prihodi od donacija u razdoblju od 1. 1. - 31. 12. 2024. godine iznose 0,00 EUR, a ostvareni rashodi također iznose 0,00 EUR.

**CILJ PROGRAMA:**

Pokriće dijela kupovine glazbenih instrumenata potrebnih za odvijanje nastave.

**POSEBNI IZVJEŠTAJI**

**IZVJEŠTAJ O KORIŠTENJU SREDSTVA FONDOVA EUROPSKE UNIJE**

Umjetnička škola Beli Manastir nije koristila sredstva fondova EU u izvještajnom razdoblju.

**IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA ZA RAZDOBLJE OD 1. 1. DO 31. 12. 2024. GODINE**

Umjetnička škola Beli Manastir nije se zaduživala u izvještajnom razdoblju.

**IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA ZA RAZDOBLJE OD 1. 1. DO 31. 12. 2024. GODINE**

Umjetnička škola Beli Manastir nema danih zajmova ni potraživanja po danim zajmovima u izvještajnom razdoblju.

**IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA**

Umjetnička škola Beli Manastir nema obveza po sudskim sporovima u izvještajnom razdoblju.

Ravnateljica:

Zrinka Barić